Hansabuss

Hansabuss on Eesti bussiettevõte, mis korraldab tellimusvedu peamiselt Eestis, Lätis ning Põhja-Euroopas ja riigisiseseid avalik-kommertsbussiliine ning töötajate regulaarset tööle- ja kojuveo teenust. 

Hansabuss AS koos oma Eesti tütarettevõtetega Hansa Bussiliinid AS ja Samat AS moodustab ühe suurema bussiettevõte Eestis. Lisaks on Hansabussil tütarettevõtted Lätis: Hansabuss Latvia SIA, Tukuma Auto SIA, Tutransauto SIA, AIPS SIA, Virazas SIA, Bauskas AO SIA ja Ludzas ATU SIA. 2025. aastal kuulus Hansabuss grupi bussiparki üle 200 bussi ja bussijuhi.

Hansabuss AS on ainsana Eestis rahvusvahelise bussiettevõtteid koondava võrgustiku Global Passenger Network (GPN) liige. GPN-i kuuluvad 31 liikmesriigi parimad rahvusvahelist tunnustust omavad bussiettevõtted. 

Alates 2005. aastast korraldab Hansabuss Tallinna ja Riia südalinnas Hop-on Hop-off Londoni stiilis kahekorruseliste punaste bussidega City Tour kaubamärgi all turistidele audiogiidiga ajaloorännakuid 10 keeles. 

Hansabussi kontsern kuulub Hansa Gruppi (NTH Holding OÜ), kus lisaks bussitransporditeenust osutavatele ettevõtetele tegutsevad autorendiettevõtted Hansarent OÜ ja Baltic Mobility OÜ (Europcar Eesti, Läti ja Leedu ning Interrent Eesti, Läti ja Leedu) ning Iveco tarbesõidukite ja Iveco Bus müügi ja hooldusega tegelev AS Iv Pluss.  

Ettevõtte 2019. aasta käive oli ligikaudu 2,7 miljonit eurot, 2023. aasta käive oli 19,5 miljonit eurot. 

Ajalugu
1996 – asutati bussiettevõte AS Larnekt.
1999 – AS Larnektist sai Hansabuss.
2001 – tehti esimene suur investeering hea varustusega mugavatesse turismibussidesse.
2003 – Hansabuss omandas 100% osaluse peamise konkurendi, AS TAK Reiside tellimusveos.
2005 – Eesti Turismifirmade Liit andus Tallinn City Tourile auhinna „Parim turismiobjekt 2005“. Omandati 97,2% Hansabussiliinide AS-ist (endine AS Mulgi reisid) ja siseneti Eesti liiniveo turule.
2006 – loodi ettevõte Hansatransport Grupp OÜ ja tekkis Hansarendi bränd, millega siseneti autorendi turule. Hansabuss sai rahvusvahelise mõõtme, kui Lätis alustasid tegevust Hansabuss Latvia ja Riga City Tour.
2007 – toodi turule kaubamärk Hansabuss Business Line ja alustati rahvusvahelise kommertsliini Tallinn-Riia-Tallinn opereerimist.
2008 – Hansabussiliinid AS võitis Harju maakonna avalike liinide riigihanke. Business Line kaubamärgi all toodi liinile kaks uut 27-kohalist eritellimusena valmistatud mugavat reisibussi. 
2009 – Hansabussiliinid AS võitis Pärnu maakonna avalike liinide riigihanke ja laienes Pärnumaale.
2010 – Hansabussiliinid AS võitis Hiiu maakonna avalike liinide riigihanke. Toimus NATO tippkohtumine Tallinnas, mille transpordi ja logistika eest vastutas Hansabuss.
2013 – Hansa Grupp soetas Europcari Baltikumi senise frantsiisiomaniku Baltic Mobility OÜ koos tütarettevõtetega Mobility Eesti OÜ ja Mobility Latvia SIA.
2014 – alustati Baltic Mobility tütarettevõtte Europcari kaubamärgi all opereerimist Leedus, kattes sellega ära kõik Baltikumi pealinnad.
2015 – kaugliine ja maakonnaliine teenindav ning Euroopas tellimusvedusid teostav ettevõte hakkas tegutsema kaubamärgi Hansa liinid all. Hansa Liinid võitis Võru ja Rapla maakondade hanked.
2016 – Hansabussil täitus 20. tegutsemisaasta. Hansa Grupp omandas autorendi firma Interrent frantsiisi Baltikumis. Hansabuss omandas 91-protsendilise enamusosaluse reisijateveoga tegelevas Läti ettevõttes Tukuma Auto SIA ja 74-protsendilise enamusosaluse reisijateveoga tegelevas Eesti ettevõttes Samat AS.
2017 – Hansabuss omandas 100% osaluse reisijateveoga tegelevas Läti ettevõttes AIPS SIA. AIPS SIA ettevõtete gruppi kuuluv Virazas SIA osutab busside hooldus- ja remonditeenust ning Bauskas AO SIA opereerib Bauska bussijaama. Hansabuss võitis mahuka liiniveo hanke ja alustas Harjumaa edela suuna bussiliinide teenindamist. Hansabussi Läti tütarettevõte Tukuma Auto SIA omandas 100-protsendilise osaluse reisijateveoga tegelevas Läti ettevõttes Ludzas ATU SIA.
2018 – Hansarent OÜ ja Mobility Eesti OÜ ühinesid.
2019 – Läti bussiliiniveo ettevõtted Tukuma Auto, Ludzas ATU ja AIPS SIA võtsid kasutusele ettevõtteid ühendava kaubamärgi Hansa Lines. Iv Pluss AS hakkas esindama Fiat Professionali ja LAIKA CARAVANS S.p.A matkaautosid.
2021 – Hansa Grupp omandas osaluse tööstuslike viimistlustehnoloogiate ettevõttes BBT OÜ.
2021 – Hansa Grupp asutas noori muusikuid toetava Hansa Grupi Noore Muusiku Fondi.
2021 – Hansa Gruppi kuuluv Peatus Põlva avas Põlvas bussijaama ja Grossi toidupoe. 
2021 – Hansa Grupp investeeris õiglase muusika voogedastusplatvorm Fairmus.
2021 – Hansa Grupp omandas Kose Äripark OÜs 50% osaluse, oli kaasasutaja ja omandas 45% Saku Arendus OÜs ja müüs 2/3 finantsinvesteeringute ettevõttest Hansakredit ja omab tehingujärgselt 33% osalust. 
2022 – Hansa Grupp asutas klassikaliste autodega tegeleva ettevõtte Collection Cars OÜ. Hansa Grupp investeeris looduslikul kiirgusel töötavaid skannereid arendavasse idufirmasse GScan OÜ-sse. 
2023 – Hansa Grupp investeeris tervisetoodete ja meditsiiniseeni kasvatavasse ettevõttesse Shroomwell OÜ.

Viited

 Välislingid 
Hansabussi koduleht
City Touri koduleht
Hansaliinide koduleht
Samati koduleht
Hansabussi Läti koduleht
Hansarendi koduleht
Europcari koduleht
Interrenti koduleht
Iveco koduleht

Kategooria:Eesti transpordiettevõtted